14.3.2022.
LV
Eiropas Savienības Oficiālais Vēstnesis
L 85/43
(5)
Īstenošanas lēmuma (ES) 2021/641 pielikumā jaunākie grozījumi izdarīti ar Komisijas Īstenošanas lēmumu (ES) 2022/349 (4) pēc tam, kad mājputnu vai nebrīvē turētu putnu populācijā Čehijā, Vācijā, Spānijā, Francijā, Itālijā, Nīderlandē, Polijā un Portugālē tika konstatēti augsti patogēniskās putnu gripas uzliesmojumi, un tas bija jāatspoguļo minētajā pielikumā.
(6)
Kopš Īstenošanas lēmuma (ES) 2022/349 pieņemšanas dienas Vācija, Spānija, Francija, Itālija, Nīderlande, Polija un Portugāle ir paziņojušas Komisijai par jauniem augsti patogēniskās putnu gripas uzliesmojumiem objektos, kuros tur mājputnus vai nebrīvē turētus putnus un kuri atrodas minētā īstenošanas lēmuma pielikumā norādītajos apgabalos vai ārpus tiem.
(7)
Vācijas, Spānijas, Francijas, Itālijas, Nīderlandes, Polijas un Portugāles kompetentās iestādes ir veikušas nepieciešamos slimības kontroles pasākumus, kas prasīti saskaņā ar Deleģēto regulu (ES) 2020/687, tostarp ap apgabaliem, kuros konstatēti minētie uzliesmojumi, ir izveidojušas aizsardzības zonas un uzraudzības zonas.
(8)
Turklāt Francijas kompetentā iestāde nolēma izveidot vēl vienu ierobežojumu zonu ap aizsardzības un uzraudzības zonām vai blakus tām konkrētos apgabalos, kuros ir paaugstināts augsti patogēniskās putnu gripas izplatīšanās risks, minētās dalībvalsts Žēras departamentā.
(9)
Komisija sadarbībā ar Vāciju, Spāniju, Franciju, Itāliju, Nīderlandi, Poliju un Portugāli ir pārbaudījusi minēto dalībvalstu veiktos slimības kontroles pasākumus un atzīst, ka to aizsardzības zonu un uzraudzības zonu robežas, ko Vācijā, Spānijā, Francijā, Itālijā, Nīderlandē, Polijā un Portugālē izveidojušas minēto dalībvalstu kompetentās iestādes, un jaunās Francijā izveidotās ierobežojumu zonas robežas atrodas pietiekami tālu no objektiem, kuros tika apstiprināti nesenie augsti patogēniskās putnu gripas uzliesmojumi.
(10)
Lai novērstu nevajadzīgus tirdzniecības traucējumus Savienībā un nepieļautu, ka trešās valstis liek nepamatotus šķēršļus tirdzniecībai, sadarbībā ar Vāciju, Spāniju, Franciju, Itāliju, Nīderlandi, Poliju un Portugāli ir nepieciešams steidzami Savienības līmenī aprakstīt aizsardzības zonas un uzraudzības zonas, ko izveidojušas minētās dalībvalstis, un jauno ierobežojumu zonu, ko izveidojusi Francija, saskaņā ar Deleģēto regulu (ES) 2020/687.
(11)
Tāpēc Īstenošanas lēmuma (ES) 2021/641 pielikumā norādītie apgabali, kuri izveidoti Vācijā, Spānijā, Francijā, Itālijā, Nīderlandē, Polijā un Portugālē, būtu jāgroza.
(12)
Turklāt jaunā ierobežojumu zona, kas izveidota Francijā, būtu jānorāda Īstenošanas lēmuma (ES) 2021/641 pielikumā.
(13)
Līdz ar to, lai atjauninātu reģionalizāciju Savienības līmenī un ņemtu vērā aizsardzības zonas un uzraudzības zonas, ko saskaņā ar Deleģēto regulu (ES) 2020/687 attiecīgi izveidojušas Vācija, Spānija, Francija, Itālija, Nīderlande, Polija un Portugāle, kā arī jauno ierobežojumu zonu, ko attiecīgi izveidojusi Francija, Īstenošanas lēmuma (ES) 2021/641 pielikums būtu jāgroza un būtu jānosaka minētajās zonās piemērojamo pasākumu ilgums.
(14)
Tāpēc Īstenošanas lēmums (ES) 2021/641 būtu attiecīgi jāgroza.
(15)
Ņemot vērā vajadzību Savienībā steidzami pārvarēt epidemioloģisko situāciju, ko izraisījusi augsti patogēniskās putnu gripas izplatīšanās, ir svarīgi, lai grozījumi, kas ar šo lēmumu izdarāmi Īstenošanas lēmumā (ES) 2021/641, stātos spēkā pēc iespējas drīzāk.
(16)
Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
(4) Komisijas Īstenošanas lēmums (ES) 2022/349 (2022. gada 28. februāris), ar ko groza pielikumu Īstenošanas lēmumam (ES) 2021/641 par ārkārtas pasākumiem saistībā ar augsti patogēniskās putnu gripas uzliesmojumiem dažās dalībvalstīs (OV L 64, 2.3.2022.,60. lpp.).